สวัสดีค่ะมีเรื่องอยากจะปรึกษาค่ะ คือประจำเดือนหนูมาประมาณวันที่30-3แล้วมีเพศสัมพันธ์ไม่ได้ป้องกันแต่หลั่งนอกวันที่14 ตอนเข้าห้องน้ำเห็นขุ่นๆติดตรงกางเกงไม่แน่ใจว่าเป็นตกขาวหรือน้ำอสุจิ มีโอกาศท้องไหมคะแล้วควรทำไงดี
สวัสดีค่ะ หากประจำเดือนมาวันที่30ม.ค. แล้วได้มีเพศสัมพันธ์ในวันที่14ก.พ.ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ2%-18%ค่ะ ทั้งนี้ หากยังไม่เกิน72ชั่วโมงนับจากที่ได้มีเพศสัมพันธ์ไป ก็อาจทานยาคุมฉุกเฉินป้องไว้ โดยจะช่วยป้องกันการตั้งครรภ์ได้ประมาณหนึ่งค่ะหลังจากนั้น ก็ควรรอดูว่าจะมีประจำเดือนมาหรือไม่ หากไม่มา ก็ควรตรวจหาการตั้งครรภ์ดูด้วยค่ะหลังจากนี้ หากจะมีเพศสัมพันธ์ ก็ควรใช้ถุงยางอนามัยป้องกัน และเมื่อมีประจำเดือนมาแล้วก็อาจเริ่มใช้วิธีคุมกำเนิดต่างๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า99%ค่ะ